CELEX: 62018CA0017
Language: sl
Date: 2018-12-19 00:00:00
Title: Zadeva C-17/18: Sodba Sodišča (deseti senat) z dne 19. decembra 2018 (predlog za sprejetje predhodne odločbe Tribunalul Mureş – Romunija) – kazenski postopek zoper Virgila Mailata, Delio Eleno Mailat, Apcom Select SA (Predhodno odločanje – Obdavčenje – Davek na dodano vrednost (DDV) – Direktiva 2006/112/ES – Členi 19, 29 in 135(1)(l) – Prenos celotnih sredstev ali dela sredstev podjetja – Oprostitev dajanja nepremičnin v najem – Najemna pogodba, ki se nanaša na nepremičnino, namenjeno opravljanju gospodarske dejavnosti, in na premičnine, potrebne za to opravljanje – Storitve, ki se nanašajo na nepremičnino, v zvezi s katero je bil odbit DDV – Popravek)

18.2.2019   
            
            
               SL
            
            
               Uradni list Evropske unije
            
            
               C 65/18
            
         
      Sodba Sodišča (deseti senat) z dne 19. decembra 2018 (predlog za sprejetje predhodne odločbe Tribunalul Mureş – Romunija) – kazenski postopek zoper Virgila Mailata, Delio Eleno Mailat, Apcom Select SA
      (Zadeva C-17/18) (1)
      
      ((Predhodno odločanje - Obdavčenje - Davek na dodano vrednost (DDV) - Direktiva 2006/112/ES - Členi 19, 29 in 135(1)(l) - Prenos celotnih sredstev ali dela sredstev podjetja - Oprostitev dajanja nepremičnin v najem - Najemna pogodba, ki se nanaša na nepremičnino, namenjeno opravljanju gospodarske dejavnosti, in na premičnine, potrebne za to opravljanje - Storitve, ki se nanašajo na nepremičnino, v zvezi s katero je bil odbit DDV - Popravek))
      (2019/C 65/22)
      Jezik postopka: romunščina
      
         Predložitveno sodišče
      
      Tribunalul Mureş
      
         Stranke v postopku v glavni stvari
      
      Virgil Mailat, Delia Elena Mailat, Apcom Select SA
      
         Izrek
      
      
                  1.
               
               
                  Pojem „prenos celotnih sredstev podjetja ali dela sredstev podjetja“ v smislu člena 19 Direktive Sveta 2006/112/ES z dne 28. novembra 2006 o skupnem sistemu davka na dodano vrednost je treba razlagati tako, da ne zajema transakcije, s katero se nepremičnina, v kateri se je opravljala gospodarska dejavnost, odda v najem skupaj z vsem inventarjem in potrošnim blagom, potrebnim za to opravljanje dejavnosti, čeprav najemnik nadaljuje dejavnost najemodajalca pod istim imenom.
               
            
                  2.
               
               
                  Člen 135(1)(l) Direktive 2006/112 je treba razlagati tako, da je najemna pogodba, ki se nanaša na nepremičnino, v kateri se je opravljala gospodarska dejavnost, ter na inventar in vso potrošno opremo, ki so potrebni za to opravljanje gospodarske dejavnosti, enotna storitev, v okviru katere je glavna storitev dajanje nepremičnine v najem.
               
            
         (1)  UL C 123, 9.4.2018.